שיר ראובן

שיר ראובן (נולדה ב-21 באוגוסט 1988) היא עיתונאית, תסריטאית, מגישת הסכת וסטנדאפיסטית ישראלית.

ביוגרפיה 
ראובן נולדה ברמלה וגדלה בראשון לציון ולה אחות אחת. שירתה שירות צבאי מלא בחיל המודיעין. היא בוגרת מגמת תסריטאות בבית הספר סם שפיגל לקולנוע ולטלוויזיה, שם סיימה ללמוד ב-2012.
החלה להופיע כסטנדאפיסטית בשנת 2014, בתחילה בערבי במה פתוחה ולאחר מכן כחלק מקבוצות "ערב הסטנדאפ המיותר" ו"ערב הסטנדאפ הפמיניסטי".

ב-2015 כתבה טור קבוע במגזין "בלייזר". באותה שנה החלה לכתוב עבור העיתון "הארץ". בשנים 2016–2018 היא כתבה טור אישי בעיתון, ובשנים 2020–2021 כתבה את המדור "פרויקט הגלעין", שבו החליפה חפצים בניסיון להגיע מגלעין אבוקדו לדירה.

ב-2016 הופיעה בפינת "המועדון" בתוכנית "היום שהיה" בערוץ 10.

ב-2016–2017 כתבה לתוכנית "היום בלילה עם גורי אלפי" בקשת והופיעה בפינה בתוכנית בה יצאה לחקור תופעות שונות.

ב-2018 הגישה פינה קבועה בתוכנית "פעם בשבוע עם תם אהרון" והחלה להופיע כפאנליסטית קבועה בתוכנית "עד כאן!", שניהם בערוץ כאן 11 של תאגיד השידור הישראלי.

החל משנת 2020 מגישה ראובן יחד עם דור סער-מן פודקאסט בשם "ההסכת שאין לומר את שמו" במסגרת "כאן הסכתים", העוסק בקריאה מחודשת בסדרת ספרי הארי פוטר, ההסכת זכה בתואר "פודקאסט השנה" בקטגוריית תרבות בתחרות מטעם מעריב.

באוקטובר 2021 עלתה ב-HOT הסדרה ילדות סכסכניות אותה כתבה ויצרה ראובן יחד עם טליה לביא ורבקה אלנבי. היא יצרה יחד עם גיתית פישר את המחזה "כאפות" עם מוזיקה מאת נונו שמיועד להיות מוצג בתיאטרון הקאמרי בעונת 2024.

קישורים חיצוניים 

 
 מסע למחוזות השנאה — שמונה חודשים לצד הצל, באתר הארץ
 כייסים, סמים וצוענים, באתר הארץ
 פרויקט הגלעין, אתר הארץ

הערות שוליים

בוגרות בית הספר סם שפיגל לקולנוע ולטלוויזיה
בוגרי בית הספר סם שפיגל לקולנוע ולטלוויזיה
בעלי טור ישראלים
סגל כאן הסכתים
סטנדאפיסטיות ישראליות
סטנדאפיסטים ישראלים
עיתונאים להט"בים ישראלים
תסריטאיות ישראליות
בעלות טור ישראליות
תסריטאים ישראלים
עיתונאיות ישראליות
להט"ביות ישראליות
עיתונאיות לסביות ישראליות
ישראליות שנולדו ב-1988
ישראלים שנולדו ב-1988